ප‍්‍රදේශයේ ජනතාව බලා සිටියේ මෙම විදුලි කණුව මාර්ගය කාපට් කරනකොට ඉවත්වේය කියාය. නමුත් එය එසේ සිදුවූයේ නැත. දැන් දිවා ? දෙකේ මග මරුවෙක් මෙම මාර්ගයේ බලා සිටින බව ප‍්‍රදේශවාසීහු පවසති. මෙම අනතුරුදායක තත්ත්වයට විසඳුමක් සිදුවෙන්නේ නොමැති හෙයින් අන්දුගොඩ පුරාණ විහාරයේ විහාරාධිපති අන්දුගොඩ හේමාලංකාර හිමියන් පවසා සිටියේ මාර්ගය කාපට් කිරීම නිසා වාහන  වෙනදාට වඩා වේගයෙන් එනවා. වාහනවල එන රියදුරන් කිසිවිටකත් මෙවැනි දෙයක් බලාපොරොත්තු වෙන්නේ නෑ. ඉදිරියේ දී ලොකු අනතුරක් වෙන්න පුළුවන් හැකි ඉක්මනින් මෙය ඉවත් කරන්න වගකිවයුතු ඇත්තන්ගේ ඇස් දෑස් ඇරේවා යැයි උන්වහන්සේ පැවසූහ. ප‍්‍රදේශවසීන් කියා සිටියේ මෙම ගමේ විශාල පිරිසක් රාත‍්‍රී කාලයේ පාපැදියෙන්, යතුරුපැදිවලින්, ති‍්‍රරෝදරථවලින් ගමන් කරනවා. මේක මහා අනතුරක්, මහා අපරාධයක්. තම තමාගේ යුතුකම් තම තමා නිවැරදිව ඉටු කිරීම මේ අය පැහැර හැරලා. මහජනතාව, වාහන විහාල පිරිසකගේ ජීවිතවලට හානියක් විය හැකි අතර මෙය හැකි ඉක්මනින් ඉවත් කර දෙන ලෙස ඔවුහු ඉල්ලා සිටිති. අප මේ සම්බන්ධයෙන් විදුලිබල මණ්ඩලයෙන් සහ මාර්ග සංවර්ධන අධිකාරියේ නිලධාරීන්ගෙන් කළ විමසුමක දී මේ ඇත්තන් පවසන්නේ අමුතුම කතාන්දරයකි.